Eveljust e pep live, hervez ma tenner en un doare resis, ma teuer a-benn da dennañ hep chwitout ar gwenn hag all e vez gounezet poentoù. E fin ar bed e vez graet ar gont. Adalek 20 000 poent on eus ar vedalenn arem (hag e vez diskuilhet ar bed warlerch), 40 000 ar vedalenn archant, 60 000 an hini aour ha 80 000 an hini aour-gwenn (platin ma fell deoch).  Setu, simpl kenañ eo.  Ar blijadur  a zo neuze klask penaos tizhout an disoch uhelañ.  Me m eus bet meur a zoare. Da gentañ e klasken tennañ mat war ar gwennoù ha tizhout 20 000 evit diskuilhañ ar bed warlerch, ouzhpenn se e choarien war-sav hag en ur glask kaout e gwirionez emzalch ur chroazgwareger (ya ya, fentus eo sellout an dud all o choari gant ar Wii…). Siwazh ne oan ket barrek spontus ha diaes eo choari er stumm-se. Kroget on neuze da choari azezet ha zoken da boz ma daouilin war ma daoulin evit chom hep krenañ re. Da  choude m eus merzhet e oa tu da zistruj traoù en endro hag e veze gounezet poentoù gant se! Tennañ a raen kalz warno hag a-wechoù e oa kalz poentoù da dabout!  Pezh a zo, an doare se a vir da ober heuliadoù tennoù mat ha kreskiñ feur ar poentoù. Bremañ neuze e klaskan tizhout ar feur uhelañ.  Siwazh neo ket trawalch (5 medalen aour-gwenn zo ganin, 2 aour ha 2 archant)… M eus aon evit lodennoù zo e vo ret din choari hep ar Wii Zapper evit  truchañ  dont a-benn da dizhout ar vedalenn warlerch.  Mod all e keñver aergelch e vez adkavet penn-da-benn sonerezh, endro ha lechioù Twilight Princess, ur blijadur eo!  Kavout a ran un tamm diboell seurt choarioù, met a-benn ar fin, pa vez lakaet en ur bed a garomp (kalz) e vez tapet plijadur bras ha zoken meo berr ha neo ket gwall liesseurt an traoù da ober e ro choant mont pelloch, tizhout ar vedalenn warlerch…  Tu zo da choari da veur a hini ivez, met neo  nemet un doare emgann pep hini de dro evit tizhout an niver uhelañ a boentoù, neo ket disheñvel-tre eus ar pezh a reer dija e-unan.  Ar Wii Zapper (ha dre vras an astennoù evit ar wiimote hag an nunchuk) a zo ur mennozh mat. Ijinomp ar blijadur da choari dur choari tennañ gant ar santad derchel ur gwir arm (seblantout ar ra spontus ar frazenn-mañ *aaaah, lazhañ!* met kompren a rit awalch michañs), talvoudegezh ha nerzh ar choari a zo disheñvel kenañ memestra!